joelniklaus/EU_Wikipedias huggingface dataset:
1. Gambrinus liga 2003/2004

Sezóna 2003/04 1. Gambrinus ligy bola 11. sezónou v samostatnej českej lige. Začala 26. júla 2003 a skončila 15. mája 2004. Majstrom sa stal tím FC Baník Ostrava.

Do tohto ročníka postúpili z druhej ligy tímy SFC Opava a FC Viktoria Plzeň. Po skončení ročníka do druhej ligy zostúpili tímy FC Viktoria Plzeň a FK Viktoria Žižkov.

Konečná tabuľka 

Z = Počet zápasov; V = Výhry; R = Remízy; P = Prehry; VG = Vsietené góly; IG = Inkasované góly; B = Body

 Baník Ostrava - majster v sezóne 2003-04.
 Viktoria Žižkov a Viktoria Plzeň zostupujú do 2. ligy.

Najlepší strelec

Štatistiky 
 Celkom divákov: 1 158 523
 Priemer na zápas: 4 827 divákov
 Najvyššia návšteva: 20 032 divákov, Ostrava – Sparta
 Najnižšia návšteva: 51 divákov, Blšany – Jablonec

 Zápas sa hral kvôli nedostatočnému umelému osvetleniu blšanského štadióna na štadióne FK Marily Příbram – Na Litavce.

Externé odkazy 
 Štatistika na ČMFS

Najvyššia futbalová súťaž v Česku
1. Gambrinus liga 2004/2005

Sezóna 2004/05 1. Gambrinus ligy bola 12. sezónou v samostatnej českej lige. Začala 7. augusta 2004 a skončila 28. mája 2005. Do tohoto ročníka postúpili z druhej ligy tímy FK Mladá Boleslav a 1. FK Drnovice. Tím 1. FC Synot sa po minulom ročníku v súvislosťami s korupčnou aférou premenoval na 1. FC Slovácko. Po skončení ročníka do druhej ligy zostúpili tímy SK Dynamo České Budějovice, SFC Opava a 1. FK Drnovice.

Konečná tabuľka 

Z = Počet zápasov; V = Výhry; R = Remízy; P = Prehry; VG = Vsietené góly; IG = Inkasované góly; B = Body
 Ako výsledok korupčnej aféry bolo odpočítané Libercu a Opave 6 a Slovácku 12 bodov.
 Drnovice sa po sezóne vzdali 1. ligy a do ďalšej sezóny nastúpili do 2. ligy.

 Sparta Praha - majster v sezóne 2004-05.
 České Budějovice, Opava a Drnovice zostupujú do 2. ligy.

Najlepší strelec

Štatistiky 
 Celkom divákov: 921 658
 Priemer na zápas: 3 840 divákov
 Najvyššia návšteva: 15 419 divákov, Ostrava – Sparta
 Najnižšia návšteva: 100 divákov, Opava – Ml. Boleslav

Externé odkazy 
 Štatistika na ČMFS

Najvyššia futbalová súťaž v Česku
Jastrabia veža

Jastrabia veža (, , ) sa kolmo vypína nad Dolinou Zeleného plesa vo Vysokých Tatrách. Je opradená povesťami a veľmi fotogenická. Z vrcholu sú výhľady do najmohutnejších tatranských stien. Koncom minulého storočia prišlo k pádu skalných blokov v juhovýchodnej stene, takže niektoré horolezecké cesty zanikli.

Topografia 
Veža je koncovým pilierom rázsochy, vybiehajúcej z Belasej veže. Jastrabie sedlo ju delí od Karbunkulového hrebeňa. V rýchlo klesajúcom východnom hrebeni ju Jastrabia štrbina oddeľuje od Jastrabieho zuba.

Názov 
Jastrab je pomerne hojne zastúpený v TANAPe. V tomto prípade však skôr v symbolickom zmysle pomenúva smelé tvary veže. Najstarší názov, aký sa v písomnostiach vyskytuje pre Jastrabiu vežu, je Königsnase (kráľovský nos) u Jakuba Buchholtza v roku 1752. Na začiatku 19. storočia ustúpil tento názov zlatokopeckej Karbunkulovej veži.

Povesť 	
Na vrchole Jastrabej veže sa nachádzal oslepujúci drahokam karbunkul (rubín). Chudobný muž, ktorý sa uchádzal o richtárovu dcéru, v snahe zbohatnúť doliezol až k nemu. Musel sa odvrátiť pred jeho jasom, ale oči víly zo Zeleného plesa ho uhranuli, spadol a zabil sa, ako už iní pred ním aj po ňom. Povesť je známa v niekoľkých mutáciách a možno predpokladať, že parafrázuje smrteľnú tragédiu zlatokopa Jána Andreja Papirusa, ktorý v roku 1771 zahynul v okolí Zeleného plesa.

Horolezectvo 
Prvý výstup absolvoval v 80-tych rokoch 19. storočia z Červenej doliny cez Jastrabie sedlo Poliak Maciej Sieczka, v zime Tihamér Szaffka, Imre Barcza a Oskar Jordán 10. mája 1909. Štít je odvtedy často navštevovaný. K jeho obľube prispieva blízka Chata pri Zelenom plese. Kolmou, miestami previsnutou juhovýchodnou aj južnou stenou vedie množstvo ciest vysokej obťažnosti, jednou z najťažších na slovenskej strane Tatier bola „Amazónia Vertikál“, klasifikácia 9. Novšie vznikla cesta Jet Stream 10-/10 a v r. 2016 aj najťažšia cesta v celých Tatrách: Koróna 11- (J. Krištoffy).

Najťažšie cesty 
Pavúci lezú do neba, (RP VII+), 2001
Pochylého platňa, (VI+ A3 RP:8), 1963
Amazónia Vertikál, (IX-), 1993
Jet Stream, (X-/X), M. Heuger, I. Štefanský 2000, voľne D. Janák 2007
Koróna, (XI-), J. Krištoffy 2016

Referencie

Externé odkazy 
 Juhozápadná a južná stena s nákresom lezeckých ciest
 Na Summitpost.org
 Koróna
Dvojtisícovky na Slovensku
Vrchy Vysokých Tatier
Tarča

Tarča je sídlisko situované južne od centra mesta Spišská Nová Ves. Jeho výstavba prebiehala v 70. rokoch 20. storočia. Bolo to prvé sídlisko v meste, ktoré bolo postavené v tedajšom extraviláne mesta. Tvoria ho stovky bytov a zaraďuje sa medzi najväčšie mestské časti. Sídlisko má nákupné stredisko, obchody s potravinami, základnú školu na Lipovej ulici, základnú školu, osemročné a päťročné bilingválne gymnázium na Javorovej ulici, materskú školu, domov dôchodcov, požiarnu zbrojnicu. Územie je obsluhované linkami mestskej hromadnej dopravy.

Spišská Nová Ves
Sídliská na Slovensku
Daniel Carleton Gajdusek

Daniel Carleton Gajdusek (* 9. september 1923, Yonkers, New York, USA – † 12. december 2008, Tromsø, Nórsko) bol americký pediater a virológ slovensko-maďarského pôvodu.

V roku 1976 získal Nobelovej cenu za objavy týkajúce sa nových mechanizmov vzniku a šírenia sa infekčných chorôb, spolu s Baruchom Blumbergom.

V 50. rokoch 20. storočia objavil infekčnú podstatu neurologickej choroby kuru, rozšírenú medzi obyvateľmi Novej Guinei.

Referencie

Iné projekty

Externé odkazy 
 Autobiografia

Pediatri USA
Nositelia Nobelovej ceny za fyziológiu alebo medicínu
Nositelia Nobelovej ceny z USA
Členovia American Philosophical Society
Osobnosti USA slovenského pôvodu
Osobnosti z Yonkersu
1. Gambrinus liga 2005/2006

Sezóna 2005/06 1. Gambrinus ligy je 13. sezónou v samostatnej českej lige. Začala 7. augusta 2005 a skončila 13. mája 2006. Majstrom sa stal tím FC Slovan Liberec.

Do tohto ročníka postúpili z druhej ligy tímy FK SIAD Most, FC Vysočina Jihlava a FC Viktoria Plzeň. Po skončení sezóny do druhej ligy zostúpili FK Chmel Blšany a FC Vysočina Jihlava.

Konečná tabuľka 

Z = Počet zápasov; V = Výhry; R = Remízy; P = Prehry; VG = Vsietené góly; IG = Inkasované góly; B = Body

 Slovan Liberec - majster v sezóne 2005-06.
 Vysočina Jihlava a Chmel Blšany zostupujú do 2. ligy.

Najlepší strelec

Externé odkazy 
 Štatistika na ČMFS

Najvyššia futbalová súťaž v Česku
Tannenbaumovo-Schmidtovo kontinuum

Tannenbaumovo-Schmidtovo kontinuum alebo kontinuum vedenia alebo teória premenného správania (z rokov 1958/?1973) je teória štýlu vedenia. Je to vlastne pokus o zhrnutie dovtedajších starších delení štýlov vedenia  (najmä Lewina, Lippitta a Whita) a jeden z prvých pokusov o situačný prístup. 

Model najprv poskytuje prehľad 7 základných foriem štýlov vedenia v podobe akéhosi kontinua medzi jedným extrémom „vedenie orientované na manažéra“ (manager-centered leadership) a druhým extrémom „vedenie orientované na podriadeného“ (subordinate-centered leadership):
1. Manažér rozhoduje a len oznamuje svoje rozhodnutia podriadeným (podriadení nerozhodujú)
2. Manažér rozhoduje a potom diplomaticky „predáva“ svoje rozhodnutie podriadeným (podriadení môžu vzniesť isté pripomienky)
3. Manažér prezentuje rozhodnutie a myšlienky na ktorých je založené a podriadení predkladajú návrhy k týmto myšlienkam (podriadení vedia aké možnosti nadriadený zvažoval pri rozhodnutí)
4. Manažér prezentuje predbežné rozhodnutie a podriadení o ňom diskutujú (podriadení participujú na rozhodnutí)
5. Manažér prezentuje problém či situáciu, podriadení k nemu/nej predkladajú návrhy, rozhodnutie potom však ešte stále urobí sám manažér
6. Manažér vysvetlí problém či situáciu, podriadení rozhodnú (manažér je stále ešte zodpovedný za rozhodnutie)
7. Podriadení rozhodujú, manažér funguje len ako koordinátor pri definícii problému, hľadaní alternatív a rozhodovaní

Z uvedených štýlov vyplýva, že autori považujú za rozhodujúci faktor pri rozlišovaní štýlov vedenia mieru delegácie. Prínos tohto zoznamu je v prehľadnej klasifikácii alternatívnych štýlov vedenia a ich zoradení do logického poradia. 

Potiaľto je model čisto deskriptívny. Model má však aj preskriptívnu a situačnú zložku: Autori totiž dodávajú, že na to, aby manažér zvolil správny štýl vedenia (z uvedených 7), musí zvážiť situačné faktory, a to:
1. „Sily v manažérovi“ (vlastnosti nadriadeného):  jeho hodnotový systém, jeho dôvera k podriadeným, jeho sklon k jednotlivému štýlu vedenia, miera pocitu bezpečnosti, ktorý má v istých situáciách
2. „Sily v podriadenom“ (vlastnosti podriadeného): jeho skúsenosť s rozhodovaním, jeho tolerancia k nejednoznačnosti, jeho odborná zdatnosť, jeho identifikácia s cieľmi organizácie (angažovanosť pre daný problém), jeho nároky ohľadom profesionálneho a osobného rozvoja
3. „Sily v situácii“ (charakteristiky situácie): druh organizácie, vlastnosti tímu (jeho znalosti, identifikácia s hodnotami organizácie, efektivita), druh problému
4. Miera časového tlaku

Externé odkazy 
http://leadershipchamps.wordpress.com/2008/04/27/what-is-tannenbaum-schmidt-continuum-theory-says/ *http://www.thebeechconsultancy.co.uk/upload/files/18/Tannenbaum_and_Schmidt.pdf
http://www.valuebasedmanagement.net/methods_tannebaum_leadership_continuum.html
Scholz: Personalmanagement, 1994

Teórie vedenia
Lanová dráha na Petřín

|}

Lanová dráha na Petřín je pozemná lanová dráha zaisťujúca dopravu na vrch Petřín v Prahe. Prevádzka je zaisťovaná po koľajach systémom ťažných lán. Dráha je dlhá . Vlastníkom a prevádzkarom je Dopravní podnik hl. m. Prahy a. s. Lanovka je súčasťou mestskej hromadnej dopravy a Pražskej integrovanej dopravy. Prevažná časť lanovky spadá do územia Malej Strany, ale horné stanice spadajú do územia Strahova, známeho internátmi. Študenti z internátov taktiež využívajú lanovú dráhu.

Vznik a vývoj 
O veľký stavebný rozvoj na Petříne sa nepriamo zaslúžila Svetová výstava v Paríži v roku 1889, ktorá inšpirovala organizátorov podobnej, hoci podstatne skromnejšej Krajinskej jubilejnej výstavy v Prahe v roku 1891. Petřínska rozhľadňa vyrástla ako voľná kópia parížskej Eiffelovej veže. Aby návštevníci výstavy, ktorí túžia vystúpiť na rozhľadňu, nemuseli šliapať na Petřín pešo, súčasne vybudovali aj koľajovú lanovku, . Pohybovala sa na neobvyklom, vtedy však veľmi progresívnom princípe vodnej prevahy. V roku 1932 ju predĺžili až za Hladovú stenu v dĺžke  a prestavali na elektrický pohon. V roku 1965 sa časť podmoknutého petřínskeho svahu odtrhla a zdeformovala koľajisko. Po nákladnej rekonštrukcii v rokoch 1983 až 1985 bola prevádzka obnovená, boli dodané dva nové vagóny s kapacitou 1400 osôb za hodinu, cesta jedným smerom trvá približne tri minúty.

Technický popis 
Trať a brzdiaci systém zostali rovnaké ako na lanovke z roku 1932, zmenili sa iba obidva vozne, dodané národným podnikom Vagónka Studénka v spolupráci s vagónkami v Poprade a Českej Lípě a pražského Výskumného ústavu koľajových vozidiel. Vozne sú  dlhé, majú 25 miest na sedenie a 75 na státie. V čelných kabínach je stanovisko obsluhy.

Rozsah prevádzky 
Lanová dráha jazdí denne od 9:00 do približne 23:30, interval sa podľa denného a ročného obdobia mení od 10 do 20 minút. Každý rok, obvykle v Apríli a Septembri, býva na niekoľko týždňov prevádzka prerušená z dôvodu pravidelných revízii.

Cestovné 
Na lanovke platia bežné krátkodobé aj časové lístky Pražskej integrovanej dopravy okrem neprestupných lístkov. Na tento lístok je teda možné pokračovať ďalšími prostriedkami mestskej hromadnej dopravy, poprípade je možnosť na lanovej dráhe cestovať na základe lístku použitom predtým v inom dopravnom prostriedku, pokiaľ neuplynula jeho časová platnosť.

Galéria

Referencie 
 Petr David, Vladimír Soukup, Zdeněk Thoma: Skvosty Prahy. Bratislava, 2004. ISBN 80-551-0853-6. Str. 130-131.

Pozri aj 
Petřín
Petřínska rozhľadňa

Iné projekty

Externé odkazy 
 Jízdní řády lanové dráhy
 Článek o lanovce na serveru Pražské tramvaje
 Pozemní lanovka Praha – Petřín

Doprava v Prahe
Hradčany
Mosul

Mosul (-normovaný názov) alebo Mausil (v spisovnej arabčine: al-Mawṣil, v mosulskej arabčine: al-Móṣul,  po novoaramejsky: ܢܝܢܘܐ - Nínwé, po kurdsky: Mûsil / مووسڵ, po turecky: Musul) je mesto v severnom Iraku a hlavné mesto guvernorátu Ninive, asi 400 km (250 míľ) severozápadne od Bagdadu. Pôvodné mesto leží na západnom brehu rieky Tigris, oproti starovekému mestu Ninive na východnom brehu, ale centrum mesta teraz vyrástlo v nových zónach obklopujúcich oba brehy rieky, ktorú tu pretína päť mostov. Napriek tomu, že mesto má množstvo kurdského obyvateľstva, nepatrí do oblasti ovládanej Regionálnou vládou Kurdistanu.

Továreň Muslin, ktorá tu existuje už dlho, je pomenovaná po meste. Ďalší historicky významný produkt oblasti je mosulský mramor.

V roku 1987 bol počet obyvateľov mesta 664 221 ľudí; v roku 2002 približne 1 740 000, a v roku 2008 bol asi 1 800 000 obyvateľov. Mosul je tretie najväčšie mesto v Iraku, po Bagdade a Basre.

V júni roku 2014 obsadili mesto Mosul islamistickí militanti z hnutia Islamský štát.

Referencie

Iné projekty 

Mestá v Iraku
Zbojník

Zbojník prenesene znamená aj lapaj, beťár či naničhodník, podliak.
Zbojník je označenie osoby prepadávajúcej a násilím oberajúcej iných v období stredoveku a včasného novoveku, ktorá touto činnosťou takmer vždy prejavovala odpor proti vrchnosti príp. nepoužívala násilie zámerne, ale z donútenia alebo nutnosti. Činnosť zbojníka/zbojníkov sa nazýva zbojníctvo.

Zbojníci bývali organizovaní do skupín, často to boli vojenskí dezertéri, bývalí väzni a ľudia na okraji spoločnosti. Ako zbojníci sa druhotne označovali aj skutoční zločinci alebo legendárne osoby. Významné miesto mali tieto postavy v ľudových povestiach. Kult zbojníkov ako ľudových hrdinov bol posilnený aj stvárnením ich osudu v romantickej literatúre.

Na Slovensku bolo bohato rozšírené v stredoveku, najmä v 15. storočí na severnom Slovensku (Fedor Hlavatý 1492). Na konci 17. a 18. storočia bolo rozšírené v oblasti Bielych Karpát a Javorníkov (Adamčík, Ilčík, Hrajnoha), na Orave a Pohroní (Jakub Surovec, 1715 - 1740). Najznámejším zbojníkom v 18. storočí bol Juraj Jánošík.

Pozri aj 
 Juraj Jánošík
 Jakub Surovec

 
Povolania
Live for Speed

Live for Speed (skrátene LFS) je jeden z najrealistickejších pretekárskych simulátorov. Primárne je určený na online preteky proti viacerým živým pretekárom, no ponúka aj možnosť pretekať proti počítačovým jazdcom. Simulátor je vyvíjaný troma osobami: Scawen Roberts, Eric Bailey a Victor van Vlaardingen.

Simulácia 
Simulátor obsahuje prepracovanú simuláciu každého vozidla. Samozrejmosťou je opotrebovanie pneumatík, možnosť defektu, reálna spotreba paliva, opotrebovanie spojky, pretočenie motora, kvalitná fyzika, aerodynamika. Poskytuje široké možnosti nastavenia každého vozidla, zmeny diferenciálu, pneumatík, nastavenia kolies, krídel a tým aj prítlačnej sily, zmeny prevodov, rozloženia brzdných síl a pod. Čiastočne je zahrnuté aj poškodenie auta nárazmi, to však bude primárnou časťou vývoja vo verziách S3.

LFS ako každý počítačový pretekársky simulátor vyžaduje na hranie plynulé ovládanie. Vysoko odporúčané je ovládanie auta s volantom, hra však ponúka možnosť ovládania pomocou klávesnice a joysticku, či gamepadu. LFS je nezvyčajné v tom, že podporuje aj ovládanie pomocou myši, čo umožňuje presné ovládanie auta aj hráčom, ktorí nevlastnia volant.

Hranie 
Hra dovoľuje rôzne druhy pretekov, hráči môžu jazdiť na herných tratiach, čo zahŕňa štandardnú okruhovú jazdu a pretekanie po rallycross tratiach. Hráč si môže vytvoriť aj vlastné rozvrhnutie trate na tzv. "parkovisku" pomocou kužeľov. Na tratiach v simulátoroch sú PIT stopy, v ktorých je rýchlosť obmedzená na 80km/h a počas pretekov možno doplňovať palivo, meniť pneumatiky a opravovať rôzne poškodenia. Pri dlhodobých a vytrvalostných pretekoch sa zvyčajne vyžaduje aspoň jedna zastávka v PIT stope.

V simulátore jazdci môžu dostávať trestné sekundy za rýchly prejazd cez PIT lane a skorý štart. Štartovné pozície môžu byť určené náhodne, podľa umiestnenia v predchádzajúcich pretekoch alebo v kvalifikácií. Simulátor obsahuje aj pretekársky kurz, ktorý hráča prevedie cez rôzne trate, naučí ho, ako zaobchádzať s vozidlom vo vysokých rýchlostiach, ako správne brzdiť a pod.

Vozidlá 
Plná S2 verzia obsahuje dokopy 20 áut. Sú rozdelené do viacerých kategórií a sú zahrnuté rôzne modely od tých pre začiatočníkov, až po výkonné pretekárske automobily pre pokročilých jazdcov. Autá v tomto simulátore nie sú modely skutočných automobilov, okrem BMW Sauber F1, Formula BMW, Raceabout '03 a Formula SAE. Do ďalšej verzie sa plánuje pridanie nového automobilu VW Scirocco. Všetky vozidlá majú odlišné parametre, líšia sa hlavne výkonom motora, krútiacim momentom, vlastnosťami motora ako počtom valcov, objemom a druhom prevodovky.

Trate 
Simulátor obsahuje 7 vymyslených oblastí, no každá z nich poskytuje viacero variant a každú je možné jazdiť aj v opačnom smere. Dokopy sa v hre nachádza 29 traťových konfigurácií. Obsiahnuté sú aj rallycrossové trate, či rovinka slúžiaca na drag. Hráč môže vytvárať vlastné trate na jednom z parkovísk. Do ďalšej plánovanej licencovanej verzie S3 má pribudnúť nová, prvá reálna trať Rockingham.

Referencie
1. Gambrinus liga 2006/2007

Sezóna 2006/07 1. Gambrinus ligy bola 14. sezónou v samostatnej českej lige. Začala 29. júla 2006 a skončila 27. mája 2007. Majstrom sa stala Sparta Praha, ktorá vďaka výhre v Pohári ČMFS získala prvý dvojití víťazstvo v histórii samostatnej 1. ligy. Zostúpili Příbram a Slovácko.

Konečná tabuľka 

Z = Počet zápasov; V = Výhry; R = Remízy; P = Prehry; VG = Vsietené góly; IG = Inkasované góly; B = Body

 Sparta Praha - majster v sezóne 2006-07.
 Marila Příbram a FC Slovácko zostupujú do 2. ligy.

Najlepší strelec

Externé odkazy 
 Štatistika na ČMFS

Najvyššia futbalová súťaž v Česku
Ben Foster

Ben Foster (* 3. apríl 1983, Leamington Spa, Spojené kráľovstvo) je anglický futbalový brankár, ktorý v súčasnosti hra za klub Watford FC v anglickej Premier League.

Iné projekty

Externé odkazy 
 Profil na Transfermarkt.com 
 Profil na National Football Teams.com

Anglickí futbalisti
Hráči Manchester United FC
1. Gambrinus liga 2007/2008

Sezóna 2007/08 1. Gambrinus ligy bola 15. sezónou v českej lige. Začala 4. augusta 2007 a skončila 17. mája 2008. Majstrom sa stal tím SK Slavia Praha. Zostúpili Bohemians 1905 a FK SIAD Most.

Konečná tabuľka 

Z = Počet zápasov; V = Výhry; R = Remízy; P = Prehry; VG = Vsietené góly; IG = Inkasované góly; B = Body

 Slavia Praha - majster v sezóne 2007-08.
 Bohemians 1905 a SIAD Most zostupujú do 2. ligy.

Výsledky

Najlepší strelec

Štatistiky 
 Celkom divákov: 1 237 288
 Priemer na zápas: 5 155 divákov
 Najvyššia návšteva: 20 698 divákov, 30. kolo SK Slavia Praha – FK Jablonec 97 
 Najnižšia návšteva: 1 050 divákov, 16. kolo FK Jablonec 97 – FK Teplice

Externé odkazy 
 Štatistika na ČMFS

Najvyššia futbalová súťaž v Česku
Routing Information Protocol

Routing Information Protocol (skrátene RIP) je dynamický smerovací protokol používaný v lokálnych sietiach. Je to teda Interior Gateway Protocol (IGP) a radí sa do kategórie distance-vector smerovacích protokolov.

Technické detaily 
RIP ako metriku smerovania používa počet skokov (hop count). Maximálna metrika v tomto protokole môže byť 15. Štandardne si smerovače vymieňajú celé smerovacie tabuľky pravidelne každých 30 sekúnd a udržiavajú ich 180 sekúnd. Pre určenie najkratšej cesty v sieti sa používa Bellman-Fordov algoritmus.

RIP na prevenciu proti smerovacím slučkám používa rôzne techniky, ako napríklad split horizon a route poisoning. RIP sa neodporúča používať vo väčších sietiach, pretože čas, kým si všetky smerovače vymenia smerovacie tabuľky je dlhý, oproti iným protokolom ako EIGRP, či OSPF. V sieti nemôže byť cesta medzi najvzdialenejšími smerovačmi dlhšia ako 15 hopov. Na druhej strane je však konfigurácia RIPu veľmi jednoduchá pre každého administrátora, pretože si nevyžaduje žiadne podrobnejšie nastavenia.

RIP je založený na UDP a má rezervovaný port 520.

Verzie

RIP 
Prvá, základná verzia RIP, definovaná v RFC 1058, používa classful smerovanie, teda neprenáša v smerovacej tabuľke aj masku podsiete. Celá sieť teda musí mať rovnakú masku. Na rozposielanie smerovacích tabuliek sa používa broadcast.

RIPv2 
Kvôli vyššie uvedeným nedostatkom pôvodnej verzie, v roku 1994 bola vydaná nová verzia RIPv2. Tá už umožňuje použitie viacerých podsietí, maska sa so smerovacími tabuľkami prenáša. Ale aby bola zachovaná spätná kompatibilita, bolo potrebné ponechať limit metriky na 15 skokov. Okrem toho bola zahrnutá možnosť autentifikácie pomocou MD5 a na rozdiel od prvej verzie, táto na rozposielanie tabuliek využíva multicast. Druhá verzia je definovaná v RFC 2453.

RIPng 
RIPng zahrňuje podporu pre IPv6.
Správy RIPng používajú port UDP 521 a multicast FF02::9.

Referencie 

Počítačové siete
Lara Gutová-Behramiová

Lara Gutová-Behramiová (neprechýlene: Lara Gut-Behrami; * 27. apríl 1991, Sorengo, Švajčiarsko) je švajčiarska lyžiarka. Špecializuje sa najmä na rýchlostné disciplíny, zjazd a super-G. 20. decembra 2008 vyhrala ako 17-ročná svoje prvé preteky Svetového pohára. Vo švajčiarskom St. Moritzi vyhrala super-G a stala sa najmladšou víťazkou tejto disciplíny v histórii SP. V sezóne 2015/16 získala veľký krištáľový glóbus za celkové víťazstvo vo Svetovom pohári. V sezóne 2020/21 získala malý krištáľový glóbus v Super G.

Súkromný život 
Gutová ovláda taliansky, nemecký, francúzsky, anglický a španielsky jazyk. Strednú školu ukončila diaľkovým dištančným štúdiom a maturovala v roku 2014. Žije v obci Comano v kantóne Ticino.

Je fanúšička švajčiarskeho hokejového klubu HC Ambri-Piotta.

V júli 2018 sa vydala za švajčiarskeho futbalového reprezentanta albánskeho pôvodu Vlora Behramiho.

Svetový pohár výsledky

Sezónne tituly
 3 tituly – (1 celkovo, 2 super-G)

Sezónne umiestnenia

Poradie k dátumu 2. február 2021

Vyhrané preteky
 24 víťazstiev – (7 DH, 12 SG, 4 GS, 1 SC)
 47 pódium – (13 DH, 20 SG, 12 GS, 2 SC)

Majstrovstvá Sveta výsledky

Olympijské výsledky

Referencie

Externé odkazy 
 
 Lara Gutová profil na Ski-db.com 
 Lara Gutová oficiálna stránka    
 Lara Gutová profil na Twitter 
 Lara Gutová profil na Facebooku 

Švajčiarski alpskí lyžiari
Alpskí lyžiari na Zimných olympijských hrách 2014
Osobnosti z kantónu Ticino
Fabienne Suterová

Fabienne Suterová (* 5. január 1985, Sattel, Švajčiarsko) je švajčiarska lyžiarka. Premiérové prvenstvo vo Svetovom pohári dosiahla 10. februára 2008, keď vyhrala super-G v talianskom Sestriere.

Víťazstvá vo Svetovom pohári

Umiestnenie vo Svetovom pohári

Referencie

Externé odkazy

oficiálne stránky 

Švajčiarski alpskí lyžiari
Manuela Mölggová

Manuela Mölggová (* 28. august 1983, Bruneck, Taliansko) je talianska lyžiarka.

Účastníčka olympijských hier v rokoch 2006 a 2010. Šesťkrát sa zúčastnila majstrovstiev sveta.

Umiestnenie vo Svetovom pohári

Externé odkazy

 oficiálne stránky  

Talianski alpskí lyžiari
Traian Băsescu

Traian Băsescu (* 4. november 1951, Murfatlar, Rumunsko) je rumunský politik, bývalý prezident Rumunska a v rokoch 2000 - 2004 primátor Bukurešti.

Băsescu je veľký stúpenec eurointegrácie Rumunska. Ešte v roku 2005 vytvoril plán, na základe ktorého sa okrem Rumunska súčasťou Európskej únie malo stať aj Moldavsko. Tento zámer prezidenta sa však nestretol s pochopením moldavského vedenia a zišlo z neho.

Dňa 19. mája 2007 sa v krajine konalo referendum, v ktorom sa rumunské obyvateľstvo vyjadrilo k otázke zotrvania Traiana Băsesca vo funkcii prezidenta Rumunska, nakoľko ho rumunský parlament chcel z tohto postu odvolať. Prezident získal dôveru občanov a svoju pozíciu si obhájil.

Pozri aj 
 Nicolae Văcăroiu

Iné projekty

Externé odkazy 
 Official web site of the President of Romania
 Official Twitter account of the President of Romania
 Traian Băsescu's short biography on the Romanian Presidency web site
 Traian Băsescu's Curriculum Vitae
 BBC Profile: Traian Băsescu
 Analyzing EU Article

Prezidenti Rumunska
Primátori Bukurešti
Prvý list Korinťanom

Prvý list Korinťanom alebo Prvý list apoštola Pavla Korintským (skratka 1 Kor alebo 1K; ) je súčasť Nového zákona, jeden z listov apoštola Pavla, o ktorého autorstve sa nikdy nepochybovalo. Bol napísaný grécky, snáď roku 56 v Efeze, a už okolo roku 150 ho cituje Markiónov (Marcionov) kánon ako cirkvou uznanú knihu.

Obsah 
List pozostáva z nasledujúcich častí:
 Úvod
 Neporiadky v Korinte
 Odpovede na otázky Korinťanov
 Záver

V liste sa riešia konkrétne problémy, ktoré sa objavili v živote korintských kresťanov. Ponúka najhlbší vhľad do života, sociálnej štruktúry a bohoslužieb raného kresťanstva spomedzi Pavlových listov.

Charakteristika 
Pavol, ktorý cirkev v Korinte pred niekoľkými rokmi založil (Sk 18,10-17), píše svoj list ako výraz starosti nad tým, čo sa v nej medzitým deje. Sťažuje si na nejednotu a spory vo vnútri cirkvi (1 Kor 1,10-4,21), na padlé mravy (1 Kor 5,1-6,20) a v druhej časti (1 Kor 7-15) rozvíja štyri témy kresťanského učenia: o manželstve, o kresťanskej slobode, o bohoslužbe a o vzkriesení Krista. Záverečne pozdravy majú dodať jeho radám aj osobný dôraz.

Hymnus na lásku 
13. hlava (kapitola) listu (tzv. Hymnus na lásku) je jednou z najcitovanejších časti Biblie a dočkala sa aj viacerých zhudobnení (napr. Hymn o miłości od Antoniny Krzysztoń).

Citát

Poznámky

Referencie

Ďalšia literatúra

Pozri aj 
 Biblia
 Nový zákon
 Pavol z Tarsu

Iné projekty

Externé odkazy 
 Prvý list Korinťanom, iný link - rímskokatolícky preklad, obsahuje úvod s informáciami o liste
 1. Korintským - evanjelický preklad
 http://svatepismo.sk/

Nový zákon
Brinje (obec)

Brinje je obec v Chorvátsku v Licko-senjskej župe. V roku 2001 tu žilo 4 081 obyvateľov, z toho bolo 92 % Chorvátov a 8 % Srbov.

Polohopis 
Obec leží v severnej časti regiónu Lika, vzdialená asi 85 kilometrov severozápadne od mesta Gospić. Nachádza sa neďaleko diaľnice A1, na ktorú je napojená samostatným výjazdom. V katastrálnom území obce Brinje sa nachádza aj viacero ďalších diaľničných objektov, napríklad diaľničné odpočívadlá Brinje a Jezerane, či Tunel Brinje.

Členenie obce 
Obec Brinje sa člení na dvanásť častí: Brinje, Glibodol, Jezerane, Križ Kamenica, Križpolje, Letinac, Lipice, Prokike, Rapain Klanac, Stajnica, Vodoteč a Žuta Lokva.

Referencie

Iné projekty

Externé odkazy 
 Oficiálna internetová stránka obce

Obce v Chorvátsku
Chivu Stoica

Chivu Stoica (* 8. august 1908, Smeeni, Rumunsko – † 18. február 1975, Bukurešť, Rumunsko) bol rumunský komunistický politik. Predseda Dočasného prezídia Rumunskej ľudovej republiky v období od 24. marca 1965 - 9. decembra 1967 a tretí predseda Rady ministrov v období Rumunskej ľudovej republiky (30. december 1947 - 21. august 1965) v období od 21. októbra 1955 do 21. marca 1961 a druhý predseda Štátneho sovietu Rumunska Rumunskej socialistickej republiky (21. august 1965 - 29. december 1989) od 24. marca 1961 do 9. decembra 1967.

Mladosť 
Narodil sa v rodine roľníka. V roku 1929 vstúpil do Zväzu komunistickej mládeže v Rumunsku a o dva roky neskôr (1931) sa stal členom Rumunskej robotníckej strany.

Premiér 
Počas boja o zvrhnutie Gheorghia Gheorghiu-Deja z postu predsedu Štátnej rady Rumunskej socialistickej republiky podporoval Nicolae Ceauşesca a za výmenu mu ho ponúkol. Začiatkom 70. rokov 20. storočia stratil všetky dôležité posty v Politbyre. V roku 1975 po postrelení zahynul. Podľa oficiálnej verzie išlo o samovraždu.

Iné projekty 

Rumunskí komunisti
Rumunskí politici
Prezidenti Rumunska
Predsedovia vlády Rumunska
Obete samovrážd
Klaus Kröll

Klaus Kröll (* 24. apríl 1980, Öblarn, Rakúsko) je rakúsky lyžiar.

Víťazstvá vo Svetovom pohári

Umiestnenie vo Svetovom pohári

Externé odkazy 
 
 
 oficiálne stránky 

Rakúski alpskí lyžiari
United Launch Alliance

United Launch Alliance (ULA) je spoločný podnik spoločností Boeing a Lockheed Martin. Podnik prevádzkuje nosné rakety Atlas V, Delta II a Delta IV. Hlavným zákazníkom sú vládne agentúry a armádne zložky USA. Spoločnosti ohlásili vytvorenie spoločného podniku 2. mája 2005 a oficiálne bol podnik založený 1. decembra 2006. Hlavným prínosom bolo zjednotenie výrobných a vývojových centier a tým zníženie nákladov. ULA vlastní výrobný podnik Boeningu v Decature, Alabama kde sa uskutočňujú všetky výrobné činnosti a vývojové stredisko Lockheedu v Harlingene, Texas a hlavné vývojové centrum v Littletone, Colorado.

Odkazy

Zdroje

Pozri aj 

Delta II
Delta IV
Atlas V
Boeing
Lockheed Martin

Externé odkazy 
 Oficiálne stránky spoločnosti
  ULA vypustila raketu Atlas
   ULA na Space

Podniky v USA
Kozmonautika v USA
Lockheed Martin
Boeing
Zoznam mostov cez Dunaj v Bratislave

Mostov cez rieku Dunaj je v Bratislave šesť. Všetky sú využívané cestnou dopravou, okrem Starého mosta, ktorý je po rekonštrukcii využívaný električkovou dopravou, od 1. septembra 2021 aj prípadnou náhradnou autobusovou linkou  a na cyklistický a peší presun. Od 26. marca 2022 premáva po Starom moste aj linka . Okrem toho, Prístavný most je kombinovaný, keďže pod vozovkou vedie železnica a ropovod pripojený k ropovodu Družba.

Mosty (od západu k východu, t. j. po prúde):

Historické mosty 

Toto je zoznam niektorých historických mostov pred rokom 1890.

Referencie

Externé odkazy 

 https://peterpaulik.blog.sme.sk/c/358776/stary-most-v-bratislave-cast-1-mosty-do-r-1890.html
 http://www.silnice-zeleznice.cz/clanek/vystavba-noveho-stareho-mostu-v-bratislave/

Mosty v Bratislave, zoznam
Zoznamy mostov
 j
Mosty v Bratislave
Manfred Moelgg

Manfred Moelgg (* 3. jún 1982, Bruneck, Taliansko) je taliansky lyžiar. Svoje prvé preteky vo Svetovom pohári vyhral 3. marca 2008.

Bol účastníkom zimných olympijských hier v rokoch 2006, 2010 a 2014.

Víťazstvá v Svetovom pohári

Umiestnenie vo Svetovom pohári

Referencie

Externé odkazy 
 
 
 oficiálne stránky  

Talianski alpskí lyžiari
Need for Speed: Undercover

Need for Speed: Undercover je automobilová pretekárska hra a dvanásty diel série Need for Speed. Bola vyvinutá štúdiami EA Black Box a vydaná spoločnosťou Electronic Arts v roku 2008.

Príbeh hry je inšpirovaný filmom Kuriér. V hre účinkujú známe postavy z Hollywoodu ako napríklad Maggie Q (známa z Mission Impossible 3), Joshua Alba (brat Jessici Alby) alebo Christina Milian (speváčka z Be Cool). Undercover, používa rovnaký herný engine ako ProStreet, ale s niekoľkými úpravami. To však neznamená, že automobily sú všetky rovnaké a jazdia ako motokáry - úplne naopak. Existujú veľké rozdiely medzi autami, každé z nich sa bude správať odlišne. Každé auto z triedy exotické sa bude správať inak na ceste ako napríklad auto z triedy tuner alebo sila. Pribudol nový herný mód Highway battle. Policajti sú inteligentnejší, z dôvodu zvýšenia ich AI v hre.

Príbeh 
Hlavná postava je v utajení najatá políciou a jej úlohou je infiltrovať sa do Hectors gangu a pomôcť polícií ho zničiť. Skutočnú identitu pozná len poručík Keller a poručíčka Chase Linh (Maggie Q). Pre všetkých ostatných policajtov je hlavná postava len obyčajný pouličný pretekár a to prácu v utajení sťažuje. Ak sa policajtom na ich prvých autách nepodarí hlavnú postavu zadržať, na rad prichádzajú nové vozy TCPD, neskôr Porsche 911 GT2 a nakoniec Nissany GT-R(R35). K tomu sa ešte pridá helikoptéra a SUV. Hlavná postava bude v rámci herného deja musieť plniť úlohy rôznych ľudí a získavať reputáciu pretekaním.

Herný svet 
Mapa hry sa rozdeľuje na 4 menšie časti:
 PALM HARBOR časť Tri-City, ktorá sa nachádza na juhu mapy. Je tu veľa križovatiek a diaľnica, kde je možné dosiahnuť maximálnej rýchlosti automobilu.
 SUNSET HILLS časť, ktorá sa nachádza na severe mapy. Vedie cez ňu diaľnica, ktorá prechádza celým mestom.
 PORT CRESCENT je vidieckou časťou.
 GOLD COAST MOUNTAINS posledná časť, ktorá sa nachádza pri Sunset Hills čiže prostredie je takmer identické.

Hracie módy 
Okrem módov ako ničenie majetku, útek polícií a „police takedown“, existujú aj „outruns“ – preteky typu ako v Underground 2, kde sa preteká s jediným súperom v otvorenom svete, a úlohou je dosiahnuť vzdialenosť 300 m, alebo byť v prednej pozícií po dobu 1 minúty. V hre sú klasické kruhy aj šprint. Podobne ako „police takedown“ existuje mód súper takedown, kde treba naraziť do AI oponentov a zničiť ich. Highway Battle mód sú v podstate preteky jeden proti jedenému na diaľničnom úseku v plnej premávke. Úlohou je dostať sa buď 300 m pred svojho súpera, alebo byť v čele asi po dobu 1:15 min.

Autá 
Autá sú rozdelené do štyroch výkonnostných tried. Zo začiatku sú dostupné autá triedy 4 (čiže najslabšie), časom sa sprístupnia ďalšie triedy. Autá sú taktiež rozdelené ako v NFS Carbon do tried exotické, tuner a sila. K autám patrí aj tuning.

Zoznam áut

Externé odkazy 
 Need for speed Undercover site

Pretekárske arkády
Need for Speed
Počítačové hry
Počítačové hry z 2008
Vladimír Hagara

Vladimír Hagara (* 7. november 1943, Piešťany – † 24. máj 2015), bol slovenský futbalista. Česko-Slovensko reprezentoval 25 krát a dal 4 góly.  Hral v reprezentácii na Majstrovstvách sveta v roku 1970 v Mexiku.

Externé odkazy 
 Reprezentačná štatistika
 Reprezentačná štatistika na rsssf.com
 Zostava Česko-Slovenska na MS 1970

Narodenia v 1943
Slovenskí futbalisti
Česko-slovenskí futbalisti
Hráči FC Spartak Trnava
Osobnosti z Piešťan
Ošklivka Katka

Ošklivka Katka je český komediálny seriál. Produkuje ho televízia Prima. Seriál bol inšpirovaný americkým komediálnym seriálom Škaredá Betty (v origináli Ugly Betty), ktorý bol nakrútený podľa kolumbijskej telenovely Yo soy Betty, la fea, ktorá mala 335 dielov podľa scenáristu Fernando Gaitan Salom.

Príbeh 
Seriál je o dievčati Kataríne, ktorá je veľmi nadaná. Je jedinou dcérou Františka a Zuzany Bertoldových. Žijú v Prahe v mestskej časti Vystrkovce. Dali ju študovať a to sa im vyplatilo. Hovorí 5 jazykmi: anglicky, nemecky, francúzsky, španielsky a taliansky. Vyštudovala medzinárodné ekonomické vzťahy. Za výborné výsledky dostala štipendium na zahraničnej univerzite. Ovláda systémy finančných databáz a detailné analýzy finančných projektov. Hľadala si prácu kde by využila svoje vzdelanie a inteligenciu. Jedného dňa sa odhodlá prihlásiť na konkurz na post sekretárky do módnej firmy KM ŠTÝL. Aj keď je inteligentná má jeden veľký problém. Ide pracovať do módnej firmy, ale jej výzor je hrozný. Nosí okuliare, štrojček, vlasy má neučesané a jej šatník by potreboval obnovu. To jej spôsobí aj napriek intelegencii značné problémy. Preto ju niektorí zaradia do tzv. Klubu Oškliviek.

Hlavné postavy

Vedľajšie postavy 

|- 
|  Vojtěch Hájek
|| Péťa || administratívny asistent - poslíček KM ŠTÝLu

Externé odkazy
 Neoficiálna stránka seriálu
 Seriál na stránke televízie Prima
 

České televízne seriály
Komediálne televízne seriály
Televízne seriály z roku 2008
Martina Ostatníková

Martina Ostatníková (* 25. január 1979, Bratislava) je slovenská speváčka a moderátorka a novinárka.

Zo života 
Počas základnej školy v šiestej triede  spievala so zborom Radosť zo Senca .
Martina Ostatníková je absolventkou Fakulty masmediálnej komunikácie Univerzity sv. Cyrila a Metoda v Trnave a Fakulty manažmentu Univerzity Komenského v Bratislave, na ktorej neskôr aj sama učila. 

Pôsobila tiež ako hovorkyňa Spoločnej zdravotnej poisťovne a učiteľka angličtiny v súkromnej jazykovej škole v Senci.

V období rokov 1995 – 2001 pôsobila v eurodanceovej skupine Lobby, po ukončení jej činnosti sa v roku 2004 stala speváčkou revivalovej skupiny Starmania, v ktorej účinkuje dodnes. V roku 2005 vydala svoj prvý sólový album Martina. Ako vokalistka spolupracovala s gospelovou skupinou Heaven’s Shore a bola zainteresovaná i v ďalších hudobných projektoch. V Slovenskej televízii moderovala hudobné relácie Traky (2000), Hitmánia (2008) a vedomostnú reláciu Hlava XXI (2010). Reláciu Hlava XXI moderovala spolu s Filipom Tůmom. 

V roku 2001 mala účinkovať v muzikáli Hamlet v bratislavskom Divadle Nová scéna, ale kvôli čiastočnej nahote, ktorú si rola Ofélie vyžadovala, ponuku odmietla, nakoľko to bolo v rozpore s jej kresťanským presvedčením .

V meste Senec sa stala tlačovou hovorkyňou mesta. Od januára 2013 do súčasnosti je šéfredaktorkou mestských novín Senčan . V novembri 2018 sa stala hovorkyňou Všeobecnej zdravotnej poisťovne, po pár týždňoch túto prácu zanechala a znovu pracuje pre Senec 
 . Pracuje aj ako moderátorka v televízii TV LUX.

Osobný život 
Má sestry Soňu, Gabrielu a Lenku a syna Martina (* 2009). Žije v Senci, kde v roku 2010 úspešne kandidovala do mestského zastupiteľstva za stranu KDH.

Diskografia 
Sólové albumy:
 Martina (2005) - MSP Records – GE 0028 2 331, CD  (vyšlo aj v 2005: Gaspro, s.r.o. – R 75 0001-2-331)

So skupinou Lobby:
 Hi Dee Ho! (1996)
 Power in Our Hands (1996)
 Livin' Large (1997)
 Y2K (2000)

So skupinou Starmania:
 Starmania (2004)
 Revolutions (2004)

So skupinou Heaven’s Shore:
 Heaven’s Shore (2001)

Referencie 

Slovenské speváčky elektronickej hudby
Slovenské gospelové speváčky
Slovenské popové speváčky
Slovenské rockové speváčky
Kresťanskí speváci
Slovenskí televízni moderátori
Slovenskí novinári
Absolventi Fakulty managementu Univerzity Komenského v Bratislave
Osobnosti zo Senca
Jaroslav Nešetřil

Jaroslav Nešetřil (* 13. marec 1946, Brno) je popredný súčasný český matematik a univerzitný profesor na Karlovej univerzite v Prahe zaoberajúci sa najmä diskrétnou matematikou - t. j. kombinatorikou (zvlášť významná je jeho činnosť v oblasti Ramseyovej teórie) a teóriou grafov - ale aj algebrou a teoretickou informatikou. Zaoberá sa tiež výtvarným umením.

Život 
Jaroslav Nešetřil sa narodil 13. marca 1946 v Brne. V rokoch 19641969 študoval na Matematicko-fyzikálnej fakulte Karlovej univerzity v Prahe, pričom časť svojho štúdia strávil v zahraničí - konkrétne vo Viedni a Kanade. V súčasnosti pracuje ako profesor na Katedre aplikovanej matematiky Matematicko-fyzikálnej fakulty Univerzity Karlovy v Prahe, zároveň je aj riaditeľom Inštitútu teoretickej informatiky a DIMATIA Centre, ktorého je aj zakladateľom.

Práca (matematik) 
Jaroslav Nešetřil patrí medzi najvýznamnejších súčasných českých matematikov.

Vedecká práca v diskrétnej matematike 
Nešetřilova vedecká práca neobišla ani jednu z dvoch hlavných súčastí diskrétnej matematiky - ani kombinatoriku ani teóriu grafov. V kombinatorike sa zaoberá predovšetkým Ramseyovou teóriou, v teórii grafov je zas jeho doménou problematika farbenia grafov.
Spoločne s Jiřím Matouškom je autorom svetoznámej knihy Kapitoly z diskrétní matematiky (preložená do niekoľkých cudzích jazykov, anglické vydanie vydal Oxford University Press, nemecké Springer), ktorá je považovaná za jeden z najlepších úvodných kurzov diskrétnej matematiky (kniha je určená predovšetkým pre študentov prvého ročníka informatiky alebo matematiky).

Vedecká práca v iných oblastiach matematiky 
V oblasti algebry a matematických štruktúr sa Nešetřil zaoberá predovšetkým homomorfizmami, reprezentáciou štruktúr a teóriou kategórií. Pracoval tiež v oblasti čiastočne usporiadaných množín. V teoretickej informatike je zas predmetom jeho záujmu výpočtová zložitosť a problémy NP-úplnosti.

Vybrané knižné tituly v češtine

Vybrané knižné tituly v iných jazykoch

Ocenenia 
 Strieborná medaila Jednoty českých matematikov a fyzikov (1977)
 Štátna cena (1985) za súbor článkov o Ramseyovej teórií
 Korešpondent nemeckej akadémie vied (1996)
 Doctor honoris causa University of Alaska (2002)

Externé odkazy 
 Osobná stránka Jaroslava Nešetřila 

Osobnosti z Brna
Českí matematici
Absolventi Karlovej univerzity
Abelsonit

Abelsonit je minerál kryštalizujúci v triklinickej sústave, chemicky organická zlúčenina niklu - Ni[C31H32N4]. Pomenovaný je podľa amerického fyzika Philipa Abelsona, spoluobjaviteľa neptúnia a jedného z priekopníkov mineralógie organických zlúčenín.

Charakteristika 
Je to pomerne vzácne sa vyskytujúci minerál. Tvorí kryštalické agregáty s veľkosťou jednotlivých kryštálov do 1 cm, prípadne kryštáliky lístkového tvaru, ktoré sú veľmi krehké. Má červené, prípadne purpurové sfarbenie a polokovový až kovový lesk.

Výskyt
Vyskytuje sa ako sekundárny minerál v živičných bridliciach. Ako sprievodné minerály sa s abelsonitom často vyskytuje albit, pyrit, kremeň, ortoklas, analcím a dolomit.

Lokality
Jedinými náleziskami abelsonitu sú lokality v amerických štátoch Utah (formácia Green River) a Colorado (Piceance Creek Basin).

Externé odkazy
 www.mindat.org - abelsonit na mineralogickej databáze 
 www.webmineral.com - abelsonit na Webmineral 
 www.mineralienatlas.de - abelsonit v atlase minerálov 

Triklinické minerály
Bodová grupa 1
Bodová grupa -1
Organáty
Minerály niklu
Minerály uhlíka
Minerály vodíka
Minerály dusíka
Dušan Kabát

Dušan Kabát (* 20. august 1944, Sereď† 19. máj 2022, Praha) bol slovenský futbalista.

Česko-Slovensko reprezentoval 24-krát, dal 2 góly. So Spartakom Trnava hral roku 1969 v semifinále PMEK a 5-krát sa stal majstrom Česko-Slovenska. V lige odohral 296 zápasov (19611976), dal 56 gólov. Po skončení aktívnej činnosti sa stal trénerom.

Referencie

Iné projekty

Externé odkazy 
Reprezentačná štatistika
Reprezentačná štatistika na rsssf.com

Slovenskí futbalisti
Česko-slovenskí futbalisti
Futbaloví útočníci
Hráči FC Spartak Trnava
Osobnosti zo Serede
Ostrý štít

Ostrý štít (,  ) sa nachádza v hlavnom hrebeni Vysokých Tatrier medzi Prielomom v Ostrom (Malým Ostrým štítom) a Bielou lávkou (Malou zbojníckou vežou). Malý Ostrý štít je samostatný objekt. Dvojica Ostrých štítov susedí na východe s troma Zbojníckymi vežami, od ktorých ich delí Biela lávka a na západe od Javorového štítu ich oddeľuje Javorové sedlo. Severná stena Ostrého štítu má 200 metrov, steny, ktoré spadajú do Veľkej Studenej doliny sú o štvrtinu nižšie.

Názov 
Vyplýva zo smelej, ostro zakončenej podoby končiara. Staršia literatúra pozná pomenovanie Končistá veža alebo Končitá veža, ale aj Malý Ostrý štít. Meno mu dal Karol Englisch, ktorý ako prvý vystúpil na jeho vrchol 25. augusta 1902.

Výstupy 
Hoci nepatrí k najvyšším, dlho bol považovaný za nedobytný. Chránia ho platňovité steny a hrebene s kolmými vyšvihmi. Bol dosiahnutý až po dlhoročnom „obliehaní“ ako jeden z posledných tatranských štítov. Prvý pokus o výstup na vrchol urobil Karol Englisch s matkou Antóniou a Jánom Hunsdorferom ml. 30. júla 1900. Neboli úspešní. Dostali sa kúsok nad Bielu lávku. Ďalší postup im prekazila búrka. Druhý pokus Englisch urobil matkou Antóniou a s otcom Jána Hunsrorfera ml. Jánom 17. augusta 1900. Dosiahli južný predvrchol štítu. Jána Hunsdorfera zranila na hlave padajúca skala. Dňa 30. júna 1901 zaútočil na Ostrý štít účtovník karvinských baní Karol Jurzyca, ktorého o päť rokov neskôr zavraždili banditi. Spoločníka mu robil horský vodca Ján Hunsdorfer ml. Cesta technickej obťažnosti II.-III. viedla pravou časťou južnej steny. Skončili na hrebeni, nad skalným výstupkom, ktorý pomenovali Jurzycov zub. Pri zostupe ich ohrozovala skalná lavína. V roku 1902 sa znovu o výstup pokúsil Karol Englisch. Vybral sa strmým žľabom z najvyššej časti Javorovej doliny do Prielomu v Ostrom. Spoločníkom mu bol Ludwig Koziczyńskí (18691911) a Ján Hunsdorfer ml. Vtedy dňa 25. júla 1902 vystúpili na Prielom v Ostrom. A potom presne o mesiac neskôr Karol Englisch s matkou Antóniou a horskými vodcami Jánom Hunsdorferom st. a Jánom Stromfom stáli na vrchole štítu. Ďalšou významnou udalosťou bol prvovýstup nemeckých horolezcov Simona Häberleina a manželov Kataríny a Maxa Bröskeovcov južnou stenou štítu. Tri dni predtým stáli Bröskeová a Häberlein na Žabom koni. Tieto dva prvovýstupy sa pokladajú za začiatok éry športového horolezectva vo Vysokých Tatrách. Prvý zimný výstup urobili 23. apríla 1911 Alfred Grosz a Gyula Komarnicki

Zaujímavé výstupy 
1901 K. Jurzyca a Ján Hundsdorfer ml. vystúpili na východný hrebeň nad Jurzycov zub (ten obišli, je obťažnosti IV), na vrchol nedošli.
1902 Karol Englisch s matkou Antoniou a horskými vodcami Jánom Hunsdorferom a J. Strompfom.
1905 Prvovýstup južnou stenou, S. Häberlein, K. a M. Bröske, výstup bol nejaký čas považovaný za najťažší v Tatrách, III-IV.
1907 Prvovýstup „Cesta spišských vodcov“, III.
1969 Zimný prvovýstup J. Stejskal, T. Gross a L. Páleníček, V A2.
2003 Prvovýstup „Ostrá realita,“ Pavol Jackovič a B. Turček, VIII-.

Referencie

Iné projekty

Externé odkazy 
 Juhozápadná stena s nákresom lezeckých ciest
 Na Summitpost.org
	

Dvojtisícovky na Slovensku
Vrchy Vysokých Tatier
Štátna cesta 532 (Chorvátsko)

Štátna cesta 532 () je rozostavaná štátna cesta v Chorvátsku, ktorá sa nachádza v Splitsko-dalmatínskej župe neďaleko letoviska Baška Voda. Po dostavaní bude dlhá 10,5 kilometra a bude viesť od obce Zagvozd okolo rovnomenného výjazdu na A1 smerom ku D8. Najdôležitejším objektom bude vyše štvorkilometrový Tunel Sveti Ilija. 

V súčasnosti z D532 existuje len kilometrový úsek, ktorý zabezpečuje spojenie medzi výjazdom z A1 a obcou Zagvozd. Zvyšok mal byť pôvodne dostavaný v roku 2009, no v dôsledku vypuknutia finančnej krízy sa termín otvorenia značne oddialil. Tunel Sveti Ilija bol prerazený až 21. januára 2010 a sprejazdnenie cesty je momentálne naplánované na rok 2012.

Cesta bude vybudovaná v parametroch rýchlostnej cesty (brza cesta).

Hustota premávky
Sčítania dopravy boli zatiaľ vykonané len na nájazdových a výjazdových rampách križovatky Zagvozd na A1.

 AADT: priemerná ročná denná hustota dopravy
 ASDT: priemerná letná denná hustota dopravy

Galéria

Pozri aj
 Cestná infraštruktúra v Chorvátsku
 Zoznam štátnych ciest v Chorvátsku
 Diaľnica A1
 Štátna cesta 8

Externé odkazy
 Zoznam chorvátskych štátnych ciest (chorvátsky)
 Hrvatske ceste, d.o.o. Internetová stránka správcu  (chorvátsky)
 Probijen tunel Sv. Ilija s primorske strane u Bastu (Článok o prerazení Tunela Sveti Ilija)  (chorvátsky)
 Zoznam výjazdov a iných objektov

Referencie

532
Smrekovec opadavý

Smrekovec opadavý (hovorovo alebo zastarano červený smrek, zastarano smrek, zastarano drieň, ľudovo modrín/modreň; lat. Larix decidua) je ihličnatý strom z čeľade borovicovité (Pinaceae). Je známy ihlicami, ktoré na rozdiel od väčšiny ostatných ihličnanov, mení každý rok podobne ako listnaté dreviny, čiže opadávajú.

Opis 
Smrekovec opadavý môže dorásť do výšky 50 m, priemer kmeňa je okolo 1 m. Koruna je v mladosti úzko kužeľovitá, neskôr je nepravidelná. Kôru má smrekovec v mladosti hladkú a žltohnedú, neskôr pozdĺžne rozpraská na borku. Má tenké hnedasto žlté výhonky, ktoré sú na povrchu hladké. Púčiky majú vajcovito-guľatý tvar. Ihlice na starších jedincoch vyrastajú v brachyblastoch, na mladších jednoročných výhonkoch obrastajú konár špirálovite. Sú mäkké, svetlozelené a každý rok opadávajú. Pred opadnutím zožltnú. Samčie kvety sú drobné a žlté. Samičie majú karmínovočervenú, alebo zelenú farbu a sú vzpriamené. Kvitne v apríli. Šišky majú v čase zrelosti približne 1,2 až 3,5 cm. Ich tvar je valcovitý až kužeľovitý. Semená sú 3 až 4 mm dlhé, lesklé, svetlohnedé a majú hnedasté krídelko. Dozrievajú koncom septembra a zo šišiek sa uvoľňujú v nasledujúcom roku. Klíčivosť je 33 %. Začína rodiť v 10 – 15 roku, v horách je to o niečo neskôr. Najintenzívnejší rast prebieha okolo 20. roku a trvá do 100. roku.

Rozšírenie 
Čo sa týka rozšírenia, zaberá významný disjunktívny areál s centrom v Alpách a Karpatoch. Najčastejšie sa vyskytuje v zmiešaných lesoch s bukom, jedľou, smrekom, prípadne borovicou. Podľa nárokov na svetlo je svetlomilný a jeho nároky na pôdnu a vzdušnú vlhkosť sú stredné. Na pôdu je náročný. Má rád skeletnaté pôdy, dobre rastie aj na vápencoch a dolomitoch.

Jeho výskyt v Tatrách je vo výške okolo 1 200 a jeho zákrpky vystupujú až do výšky  Rastie od 4 až po 8 vegetačný lesný stupeň (LVS).

Galéria

Referencie

Iné projekty

Externé odkazy 
 Živý plot, Smrekovec opadavý geocities.com
 Garten.cz
 Botanika.wendys.cz česky

Borovicovité
Ihličnaté stromy
Flóra na Slovensku